《和山路梅花》
宋代·冯山

传闻山下数枝梅，不免车帷暂一开。试向林梢亲手折，早知春一逼人来。

何方归路参差见，更托严风次第催。莫作寻常花卉看，江南音信隔年回。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。